劉湜

劉湜（），字清臣，河南開封府太康縣人。明朝政治人物，同進士出身。

生平
劉湜自幼有神童之譽，十歲即補太康縣學增廣生員。弘治二年（1489年），中式己酉科河南鄉試第三名舉人。此後丁憂。服闕，中式弘治十二年（1499年）己未科會試第一百四名，三甲二十五名進士。授陝西涇陽縣知縣。丁母憂去職。

正德元年（1506年）服闕，補順天府固安縣知縣。後調任南京戶部山東司主事。又明年四月初六日，欽陞本部廣東司員外郎。康熙《固安縣志·卷之四》頁三：劉湜，河南太康縣進士，正德元年任。升南京主事。明嘉靖刻本《太康縣志·文集卷之七》：故南京户部員外郎奉訓大夫劉清臣墓誌銘（劉漙 清臣兄義官）：清臣名湜，河南太康人，前知縣致仕教諭之孫，奉政大夫肅府左長史第五子也。生而神異，甫五歲，巡按陝西監察御史滄州張公海見而異之，乃贈《神童歌》，有「口謂唐詩数百篇，序文辭賦如湧泉」之句。未幾，先君致政還家。時曹南都憲王公珣爲太康令，欲舉送翰林院，既而河南提學憲副劉公昌、開封尹周公斌考試背誦四書如懸河，二公大喜，即補本學增廣生員，時年一十歲。至十四歲，提學憲副天台陳公選試三塲，補廪員。清臣天性孝友，奉養嫡母，情踰所生。酷愛兄弟，雖司馬公之扵伯康不甚遠也。娶王氏大司徒曾孫女，卒。継王氏少司徒猶孫女也。生子一人曰庭蘭早卒，女一人適邑名家子師肇先。弘治己酉，清臣以耳濡目染，壁經家學，中河南鄊試第三名。接父母喪。服闋，登已未科倫文叙榜中進士，欽授陝西涇陽縣尹。未三載，政通人和，六事脩舉。□值邉患， 運粮蒭甚急四萬餘。清臣設奇，一時輸至。榆林人驚曰：劉公何其神也！兵部侍郎李公遂嘉奏其畧曰：「依期而至，刻期而完，正濟大軍食用，似等勤能」云云。除具禮物旌異外，仍照軍功加賜白金文綺。廵撫都御史周公季麟、廵按御史楊公考覈，各曰廉勤。公謹異政卓然，簡在帝心。三年考績未至，丁毋憂。服闋，復順天尹固安知縣。一年，科道缺員，行取到部，上嘉其賢能錫之勑命曰：「天賦英資，家傳經術。早登家第，旋領邑符。治劇剸繁，才既優于。集愛民守已，心尤切扵奉公，薦剡交騰，賢能愈著。冝申恩典，以示褒榮。」於是誥贈父奉政大夫母贈冝人，清臣進封文林郎，妻皆封孺人。誥勑輝煌光騰梓里。欽授南京户部山東司主事。又明年四月初六日，欽陞本部廣東司員外郎。先一月不禄矣。嗚呼！□□清臣，頴悟絶人。日誦千言，終身不忘。□□□□，□思風生。有《長白山人稿》草書存于家。生天順己卯十二月十一日，卒正德六年三月初四日，享年五十有三。士林間訃，莫不揮涙，痛惜其才，而天奪之速也。吾弟以趋庭之學光明俊偉施諸政事□□琅琅抱負，雖大而未見扵大施設也。悲夫！正德八年三月三日塟于先塋之次，銘曰：劉處太康，簪纓世系。天性聦明，允克孝悌。壁經家學，進士登第。两宰太邑，號稱至治。鳳誥龍章，褒封先世。主事期年，員外即逮。豊才嗇壽，後嗣徃継。抆涙痛膺，作銘是瘞。

著作
有《長白山人稿》草書存於家。

家族 
曾祖劉成；祖劉亨，前知縣、教谕致仕。父劉慶，左長史。嫡母陈氏；生母张氏。慈侍下。

註釋

參考資料
（中國國家圖書館藏）郑善述、潘昌，《固安縣志》，清康熙五十三年（1714年）刻本。
《太康縣志》十卷，明嘉靖刻本。

Ti
Category:太康人
Category:弘治二年己酉科河南鄉試舉人
Category:明朝涇陽縣知縣
Category:明朝固安縣知縣
Category:南京戶部主事
Category:南京戶部员外郎